ગઈ કાલે આસનસોલમાં BJPના ઉમેદવાર બાબુલ સુપ્રિયોની એક પ્રચારસભાને સંબોધતાં નરેન્દ્ર મોદીએ કહ્યું હતું કે ‘આ વિસ્તારમાં ચૂંટણીની પ્રક્રિયા બરાબર થતી નથી, આમ છતાં ચૂંટણીપંચ કોઈ કાર્યવાહી કરતું નથી. તમારો ઇરાદો શું છે? જો આપને એમ લાગતું હોય કે હું ખોટો છું તો મારી સામે હજી બીજો એક કેસ નોંધી શકો છો. તમે મતદાન સમયે ધાંધલ-ધમાલ અને હિંસાને રોકવામાં નિષ્ફળ રહ્યા છો. તમારું કામ લોકોની રક્ષા કરવાનું છે. હું આપને આગ્રહ કરું છું કે તમે તમારી જવાબદારી સારી રીતે પૂર્ણ કરો.’